# Anastas Mikojan

### Wikipedia

Grigoriy Ordzhonikidze, Josif Stalin ja Anastas Mikojan Tiflisissä (nykyinen Tbilisi) vuonna 1925

Anastas Ivanovitš Mikojan (25. marraskuuta 1895 Tiflisi (nykyinen Tbilisi), Venäjän keisarikunta - 21. lokakuuta 1978 Moskova) oli armenialaissyntyinen neuvostoliittolainen poliitikko.

## [muokkaa] Vallankumousjohtajana

Mikojan opiskeli Josif Džugašvilin (Stalin) tapaan Tiflisin pappisseminaarissa. Hän liittyi bolševikkipuolueseen vuonna 1915. Hän oli perustamassa neuvostoja ja sotilasosastoja Kaukasiassa, Bakussa ja Tiflisissä helmikuun vallankumouksen aikana vuonna 1917. Venäjän vallankumouksen aikana hän oli bolševikkien vallankumousjohtajana Kaukasiassa. Mikojan oli Izvestijan toimittajana Bakussa vuonna 1918.

## [muokkaa] Puolue- ja ministeriura

Mikojan valittiin Stalinin avulla kommunistipuolueen keskuskomiteaan vuonna 1923. Hänet valittiin politbyroon vuonna 1935. Hän toimi Neuvostoliiton sisä- ja ulkomaakauppaministerinä (1926-1930), kaupallisena kansankomissaarina (1930-1934), elintarviketeollisuuden kansankomissaarina (1934-1938) ja ulkomaankauppaministerinä (1938-1946).

Mikojan oli toisen maailmansodan aikana Puolustuskomitean jäsen vuosina 1942-1945. Hän toimi sodankin jälkeen useaan otteeseen ministerinä: Neuvostoliiton pääministerinä (1946-1953), ulkomaankauppaministerinä (1946-1949), sisä- ja ulkomaankauppaministerinä (1953) ja liikenneministerinä (1953-1955). Kommunistipuolueen keskuskomitean presidiumissa Mikojan oli vuosina 1953-1966, presiudiumin puhemiehenä vuosina 1964-1965, keskuskomitean jäsenenä vuoteen 1976 ja korkeimman ministerineuvoston jäsenenä vuoteen 1974 asti. Mikojan vetäytyi politiikasta 23. puoluekokouksen jälkeen vuonna 1966.

Mikojanin puhe helmikuussa 1956 kommunistipuolueen 20. puoluekokouksessa oli merkittävä tapahtuma hänen arvostellessaan Stalinia rikoksista. Mikojan syytti Stalinia virhearvioinneista kapitalistisen maiden talouskehityksestä toisen maailmansodan jälkeen. Hän myös syytti Stalinia viattomien ihmisten surmaamisesta ja vaati surmattujen ihmisten kunnian palauttamista.

Anastas Mikojanin veli Artem Mikojan oli kuuluisa lentokonesuunnittelija, jonka suunnittelutoimisto kehitti MiG-hävittäjälentokoneet.

## [muokkaa] Lähteet

- http://www.archontology.org/nations/ussr/ussr_state/mikoyan.php

Haettu osoitteesta http://fi.wikipedia.org../../../a/n/a/Anastas_Mikojan_7e85.html

Luokat: Neuvostoliittolaiset poliitikot | Neuvostoliiton korkeimman neuvoston puhemiehistön puheenjohtajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Български
- Deutsch
- English
- Français
- 日本語
- Norsk (bokmål)
- Polski
- Русский
- Slovenščina
- Svenska